als_Latn dik_Latn sag_Latn
Talebanët pakistanezë tani janë duke përdorur Facebook-un për të punësuar njerëz. Sipas Policisë Federale Australiane (AFP), grupi i militantëve islamikë kanë krijuar një faqe të re në Facebook me emrin Umar Media TTP. Llogaria është krijuar në shtator të këtij viti dhe ajo aktualisht ka mbi 274 pëlqime. Umeri Media TTP ka bërë disa postime të shkruara në gjuhën angleze.
Postimi i parë shkruan: “Umeri Media është krenare të shpallë oferta për punë online. Specifikimet e punës janë redaktimi i videove, përkthime, shkëmbime, ngarkime, shkarkime dhe mbledhja e të dhënave të kërkuara.” Një tjetër postim, me datë 23 Nëntor shkruan “Të dashur vëllezër dhe motra. Lapsi është më i fortë se shpata. Tani keni një shans për ta përdorur këtë armë të madhe. ‘AHYAH-E-KHILAFAT’ është një revistë zyrtare e ‘TEHREEEK-E-Taliban Pakistan’. Dëshironi të bëheni një autor i “AHYAH-e-KHILAFAT?’’ Mund të na shkruani në lidhje me temën e zgjedhjes suaj, ose mbi xhihadin, çështjet aktuale, historinë, lëvizjet islamike, gjendjen e ummetit, etj.”
Nuk është e sigurt nëse faqja e Facebook-ut është e vërtetë, por AFP thotë se një zëdhënës i talebanëve ka konfirmuar nëpërmjet telefonit se faqja po përdoret nga grupi “për të përmbushur kërkesat e tij” para se të prezantojë vetë një faqe interneti. Agjencia për Kërkimin e Subjekteve Terroriste Ndërkombëtare (SITE) konfirmon gjithashtu se Tehrik-i-Taliban Pakistan (TTP) vërtet përdor Facebook-un, si një “qendër rekrutimi.”
(Herë të lexuara: 139)
als_Latn als_Latn als_Latn als_Latn